Flodoard

Flodoard de Reims, latinez Flodoardus Remensis (Épernay, 894 inguruan - Reims, 966ko martxoaren 28a) historialari, kronikagile eta latinezko poeta izan zen. Garai karolingiarrean bizi izan zen.

 Biografia 
Reimsen apaiza bezala, Flodoardek gazte-gaztetatik apezpikuaren kortean postu garrantzitsuak bete zituen. Hala ere, bi alditan, Herbert II.a Vermandoisekoak postutik kendu zuen haien ideien aurka aritzeagatik. 936an Erroman egon zen; han Leon VII.a aitasantuak oso ondo jaso zuen. 947an Artold apezpikuaren garaipenarekin bere posizioa indartu zen baina handik gutxira, 952an, San Basle monasteriora erretiratu zen; han idazteari ekin zion batez ere.

 Obra 
 Historia ecclesiæ Remensis (Reimsen Elizaren Historia). Bere lan garrantzitsuena da. XVI. mendetik aurrera frantsesez egindako itzulpen desberdinak argitaratu ziren, Histoire de l'Église de Reims izenburupean.
 Annales, 919tik 966ra. Testu hauek Lorrenako historiari buruzko informazio garrantzitsua ematen dute.
 Jesukristoren eta santuen garaipenari buruzko poema luzea. 29.000 lerro ditu.

 Erreferentziak 

 Kanpo Loturak 
 :Flodoardoren testuak latinez eta frantsesez.

Kategoria:Frantziako historialariak
Kategoria:Frantziako apaizak
Kategoria:Latinezko idazleak
Kategoria:Frantziako poetak
Kategoria:X. mendeko historialariak
Kategoria:Erdi Aroko idazleak